**НЧ”Просвета-1935”**

**Отчет за дейността на НЧ”Просвета-1935” с. Катунци през 2021 година**

Българското читалище се възприема от обществото като културна институция,завоювала своите позиции през годините на своето съществуване и доказала,че е необходима.Читалището е място, в което влизат малки и големи.Библиотеката винаги е била средище на духовност за жители и гости на селото.Читалищата и библиотеките в малките населени места, каквото е и нашето село останаха единствените огнища на култура.

В една трудна година,нестабилността в условия на пандемия се отразиха и в дейността на читалището.По тази причина във всеки елемент от дейността се забелязва намаляване на организиране и участие в инициативи,библиотечна дейност,посещения на мероприятия.Нека се надяваме,че в тази трудна ситуация младото поколение ще продължи да пази българският дух,бит и култура.

**Точка 1.**

През изтеклата 2021 г.читалищното ръководство е провело 5 заседания.Те се провеждаха при строго спазване на противоепидемичните мерки.Не винаги решенията бяха лесни,но те винаги се взимаха единодушно и единствено от интереса на читалището.

**Точка 2**.

**Дейност на библиотеката**

Една от основните дейности на читалището е библиотечната дейност.Основната и цел е привличане на читатели от ранна детска възраст.В библиотеката има два отдела-за деца и за възрастни.Читалищната библиотека е една от най-работещите в Община Сандански.

**Целта на нашата библиотека е насочена към:**

 - Поддържане и обогатяване на библиотечния фонд

 - Подобряване работата с читатели-увеличаване на броя им и техните посещения.

 - Работа с местната власт и училище

 - Разширяване обема на предоставените услуги

**Книжният фонд на библиотеката при читалището в момента е 30 885 тома.**

Новозаписани читатели за годината са 116 на брой

 Посещаемостта от деца и жители за 2021г.е:-1831 посещения

Брой раздадена литература за в къщи- 1321 заглавия

42 посещения за ползване на специализирана литература в читалнята.

През тази година също можем да се похвалим с дарения на нови заглавия.Те са направени от Цветелина Иванова,Светла и Валентин Лекарски и Мая Зайкова.Книгите са на стойност - 938,25 лева.

Тъй като библиотеката има нужда от нови книги с които да зарадваме нашите читатели,да попълним библиотечния фонд с нови и търсени заглавия от различни области на знанието със съгласието на Читалищното настоятелство обогатихме фонда с 76 бр.книги .

**Точка 3.**

**Отчет на проведени мероприятия през 2021 год.**

Годината протече с невиждана и разрастваща се в световен мащаб пандемия от коронавирус.Обявеното извънредно положение и в последствие с извънредна епидемична обстановка в страната,забраната за провеждане на занятия на танцовата школа,певческия състав и за организиране на масови прояви, коренно промени начина ни на работа.

На първи март-заедно с децата от ОУ”Христо Ботев” Баба Марта закичи с мартеници деца и жители на селото.

За малкото време,в което имаше възможност за културни мероприятия ансамбъл”Китка шарена” взе участие в Балкански шампионат по фолклор”Еврофолк-Жива вода”гр. Хисаря,където взе първо място и златен медал.През месец септември от Националният фолклорен фестивал с международно участие – Неделино 2021,ансамбъла пак се завърна със златен медал и първо място.На общоселският събор,който се чества на 15 август”Успение на Пресвета Богородица” певческата група към читалището поздрави жители и гости на селото със своите песни.

С голяма гордост можем да се похвалим,че през 2021г.ансамбъл”Китка шарена” при читалище „Просвета-1935” с. Катунци записа поредния си албум в ТВ”Родина”.Проекта се реализира благодарение на финансовата и морална подкрепа на кмета на Община Сандански Г-н Атанас Стоянов, за което сърдечно благодарим.

**Точка 4.**

**Материална база.**

Поради ковид кризата художествено творческата дейност беше незадоволителна ,но насочихме вниманието към проблема с течащия покрив.През месец март отново беше направен частичен ремонт, но през месец юли Община Сандански удържа на своето обещание и направи цялостен ремонт на покрива на библиотеката.

Вътрешен ремонт за да се премахне мухъла и плесента от стените все още не е направен,тъй като не достигат средства.С Читалищното ръководство ще трябва да се изправим пред тази трудност и да решим по какъв начин това може да се случи.Въпреки предизвикателството ние имаме желанието да доведем всичко до край, за да имаме една хубава и уютна библиотека.

Най-накрая искам да пожелая на всички през тази година да сме здрави и да се надяваме ,че тя ще бъде по-добра,по-спокойна и щастлива,за да се обогати отново живота ни с нови мероприятия и инициативи, тъй като читалището остава център за обогатяване на културния живот на селото.

**Отчетът е приет на заседание на Читалищното настоятелство на 28.01.2022г.**